**מקורות להעמקה**

1. 'ושם ינוחו יגיעי כוח'

שיבוץ מקראי זה בו בוחר ריה"ל הנו מכוון ויוצר היפוך משמעות ע"י שיבוצו בשיר זה. בספר איוב מדובר במנוחה שיכולה להיות מושגת רק על ידי המוות עצמו. ריה"ל משנה את משמעות הפסוק: אף בשבת בתוככי העולם הזה יש אפשרות ליגיעי הכוח להגיע למדרגה שלמה של מנוחה].

1. ספר איוב פרק ג

(יא) לָמָּה לֹּא מֵרֶחֶם אָמוּת, מִבֶּטֶן יָצָאתִי וְאֶגְוָע: (יב) מַדּוּעַ קִדְּמוּנִי בִרְכָּיִם וּמַה שָּׁדַיִם כִּי אִינָק:

(יג) כִּי עַתָּה שָׁכַבְתִּי וְאֶשְׁקוֹט יָשַׁנְתִּי אָז יָנוּחַ לִי: (יד) עִם מְלָכִים וְיֹעֲצֵי אָרֶץ הַבֹּנִים חֳרָבוֹת לָמוֹ:

(טו) אוֹ עִם שָׂרִים זָהָב לָהֶם הַמְמַלְאִים בָּתֵּיהֶם כָּסֶף: (טז) אוֹ כְנֵפֶל טָמוּן לֹא אֶהְיֶה כְּעֹלְלִים לֹא רָאוּ אוֹר:

(יז) שָׁם רְשָׁעִים חָדְלוּ רֹגֶז וְשָׁם יָנוּחוּ יְגִיעֵי כֹחַ: (יח) יַחַד אֲסִירִים שַׁאֲנָנוּ לֹא שָׁמְעוּ קוֹל נֹגֵשׂ:

1. **הקבלה ברורה בין הגלות לבין המבול** בפירוש הרד"ק לישעיהו:

 ספר ישעיה פרק נד

(ט) כִּי מֵי נֹחַ זֹאת לִי אֲשֶׁר נִשְׁבַּעְתִּי מֵעֲבֹר מֵי נֹחַ עוֹד עַל הָאָרֶץ כֵּן נִשְׁבַּעְתִּי מִקְּצֹף עָלַיִךְ וּמִגְּעָר בָּךְ:

1. רד"ק

(ט) כי מי נח זאת  - . . .  אמר כמו דבר מי המבול שהיו בימי נח שנשבעתי שלא יעברו עוד על הארץ והיא גזרה שלא תבטל כן נשבעתי אחרי צאתך מהגלות מקצף עליך ומגער בך, ופי' זאת הגלות והשבי' היא לך כמו מי נח כמו שהם לא יהיו עוד כן לא יהיה לך גלות עוד, . . . ויש לפרש כי הברית היא השבועה כמו שאמר והקמותי את בריתי אתכם והברית הוא קיום הדבר וכן שבועה היא קיום הדבר:

לא ניתן להתעלם מן המקור הבא בתיקוני הזהר, אשר יש יסוד סביר להניח שהיה הבסיס הרעיוני לשירו של ריה"ל:

 תיקוני זהר דף כב/ב

דבזמנא דשכינתא איהי בגלותא, אתמר בה 'ולא מצאה היונה מנוח' וגומר, אלא בשבת ויומין טבין, ובההוא זמנא אתייחדת עם בעלה, וכמה נפשות יתרין קא נחתין עמה, לדיירא בישראל, הדא הוא דכתיב ושמרו בני ישראל את השבת לעשות את השבת לדרתם, זכאה איהו מאן דמתקן לה דירה נאה בלביה, וכלים נאים באיברים דיליה, ואשה נאה דאיהי נשמתיה, דבגינה שריא שכינתא עלאה דאיהי נשמת כל חי עליה, וקודשא בריך הוא איהו שבת בחד, וינפש בחד, בשכינתא עלאה איהו שבת עלייהו, ובשכינתא תתאה איהו וינפש עלייהו, ויהיב לון נפשאן יתירן:

מקור זה, אשר אפשר אולי ליטול ממנו את שורתו הראשונה לצורך הוראה בכתה, עשוי לחדד עבור המורה את האבחנה בין 'יונה מצאה בו מנוח' לבין 'יגיעי כוח': היונה היא השכינה השורה בישראל, האנשים הפרטיים הנם 'יגיעי הכוח'. לכן אנו מוצאים עצמנו פעמים רבות במצב של חוסר מנוחה גם כאשר שבת כבר נכנסת. היונה מוצאת מנוח, אך יגיעי הכוח צריכים להתקין ליונה זו 'דירה נאה' בלבם